Som medarbeider i Nyhetsavdelingen er det også nyttig å få nærmere kjennskap til et nytt land og hva som skjer der. Italia er et viktig land i nyhetsbildet, både den økonomiske utviklingen i landet, og som en port for flyktninger fra Afrika til Europa.
Jeg gikk på språkkurs med undervisning ca. 20 timer i uken. I tillegg var det utflukter der det bare ble snakket italiensk. Jeg synes skolen var god, og hadde gode lærere. Jeg har fått økt forståelse for italiensk kultur og historie. Oppholdet var kanskje like nyttig for personlig utvikling som for å lære italiensk. Det er nyttig å sette seg i en situasjon der man er helt blank. Jeg kan ikke språket godt nok til å få utbytte av språket nyhetsmessig, men det jeg kan er selvsagt en døråpner for å lære mer om landet. Det var også nyttig og hyggelig å bli kjent med medstudenter. Tyskere har feks nesten alltid en spennende familiehistorie fra krigens dager. Det var også nyttig å trene på å snakke engelsk med medstudenter utenom skolen.